জ্ঞানের গণতন্ত্রীকরণ

জ্ঞান গণতন্ত্রীকরণ বলতে এমন একটি প্রক্রিয়াকে বোঝায় যার মাধ্যমে জ্ঞান কেবলমাত্র ধর্মযাজক, পেশাজীবী বা শিক্ষাবিদসহ সীমিত গোষ্ঠীর মধ্যে সীমাবদ্ধ না থেকে বৃহত্তর জনগোষ্ঠীর কাছে পৌঁছে যায়। গণশিক্ষা, মুদ্রণযন্ত্রের বিকাশ, গণগ্রন্থাগার, টেলিভিশন এবং ইন্টারনেটসহ আধুনিক তথ্যপ্রযুক্তি জনসাধারণকে নানা উপায়ে উন্মুক্ত তথ্যপ্রাপ্তির সুযোগ প্রদান করে এই প্রক্রিয়াকে ত্বরান্বিত করেছে।

 ইতিহাস 

থাম্ব|১৮০০ থেকে ২০১৬ সালের মধ্যে বিশ্বের শিক্ষিত ও নিরক্ষর জনসংখ্যা
জ্ঞানের ব্যাপক প্রসার সাক্ষরতার প্রসারের সাথে অবিচ্ছেদ্য।[তথ্যসূত্র প্রয়োজন ] উনবিংশ শতাব্দীর পর থেকে বিশ্বব্যাপী সাক্ষরতার প্রসার ও জ্ঞান বিস্তার পরস্পরের সঙ্গে নিবিড়ভাবে যুক্ত। তথ্য যুগ বিংশ শতকের মধ্যভাগে শুরু হওয়া এক ঐতিহাসিক পর্ব, যেখানে শিল্পবিপ্লব-উত্তর ঐতিহ্যগত শিল্পভিত্তিক অর্থনীতি দ্রুত রূপ নেয় তথ্যপ্রযুক্তিকেন্দ্রিক অর্থনীতিতে।

গুগল বুকস-এর ডিজিটাইজেশন কর্মসূচিকে জ্ঞান গণতন্ত্রীকরণের একটি উল্লেখযোগ্য উদাহরণ হিসেবে বিবেচনা করা হলেও, ডের স্পিগেল-এ মাল্টে হারভিগ দাবি করেন যে গুগলের অনুসন্ধান অ্যালগরিদমের স্বচ্ছতা-সঙ্কট এবং বাজারে প্রতিষ্ঠানের আধিপত্য এই প্রচেষ্টাকে দুর্বল করতে পারে।

একইভাবে, গুগল স্কলার, অন্যান্য গবেষণামূলক অনুসন্ধানসেবা, সাই-হাব এবং অনুরূপ ছায়া গ্রন্থাগারসমূহও গবেষণা-তথ্যের উন্মুক্ত প্রবাহ নিশ্চিত করে জ্ঞান গণতন্ত্রীকরণের উদাহরণ সৃষ্টি করেছে।

ওপেন লাইব্রেরি এবং হাথিট্রাস্ট-এর ডিজিটাইজেশন প্রকল্প ও নিয়ন্ত্রিত ডিজিটাল ঋণদানের মডেলকেও একই ধারার অংশ হিসেবে দেখা হয়।

বিশ্বের সর্বাধিক ব্যবহৃত অনুসন্ধানযন্ত্র গুগল ও বৃহত্তম অনলাইন বিশ্বকোষ উইকিপিডিয়ার পর এনসাইক্লোপিডিয়া ব্রিটানিকা-ও তথ্যভিত্তিক বহুল পরিদর্শিত ওয়েবসাইটগুলোর একটি হিসেবে চিহ্নিত।

চ্যাটজিপিটি বা গুগল জেমিনির মতো বৃহৎ ভাষা-মডেলগুলোও সম্প্রসারিত জ্ঞানপ্রাপ্তির নতুন মাধ্যম হিসেবে উল্লেখ করা হয়।

 গ্রন্থাগারের ভূমিকা 
২০০৫ সালে রেফারেন্স অ্যান্ড ইউজার সার্ভিসেস কোয়ার্টারলি-এর সম্পাদকমণ্ডলী গ্রন্থাগারকে জ্ঞান ও তথ্যের গণতন্ত্রীকরণের সর্বাধিক গুরুত্বপূর্ণ শক্তি হিসেবে বর্ণনা করেন। তাদের মতে, বিশেষত জনগ্রন্থাগার যুক্তরাষ্ট্রের ইতিহাস ও গণতান্ত্রিক বিকাশের সঙ্গে অঙ্গাঙ্গিভাবে যুক্ত; পাশাপাশি বিদ্যালয়, কলেজ, বিশ্ববিদ্যালয় ও বিশেষায়িত গ্রন্থাগারও গণতন্ত্র-সমর্থনকারী তথ্যপ্রবাহে গুরুত্বপূর্ণ ভূমিকা পালন করেছে।

গ্রন্থাগারসমূহ বিনামূল্যে তথ্যপ্রাপ্তির সুযোগ, বিভিন্ন মাধ্যমে তথ্যউপস্থাপন, সরকারী সেবা-অ্যাক্সেস, নিরপেক্ষ তথ্যসংগ্রহ এবং নাগরিক অংশগ্রহণ উৎসাহের মাধ্যমে জ্ঞান গণতন্ত্রীকরণকে এগিয়ে নিয়ে যায়। ডিজিটাল বা ইলেকট্রনিক বিন্যাসে তথ্যপ্রদানকেও আধুনিক গণতান্ত্রিক তথ্যপ্রবাহের অংশ হিসেবে বিবেচনা করা হয়।

ডিজিটাল পাবলিক লাইব্রেরি অব আমেরার প্রতিষ্ঠাতা নির্বাহী পরিচালক ড্যান কোহেনের মতে, জ্ঞানে গণতান্ত্রিক প্রবেশাধিকার একটি গভীর ধারণা যা নিয়মিত পরিচর্যা ও হালনাগাদ দাবি করে। ২০০৪ সালে অনুষ্ঠিত ওয়ার্ল্ড সোশ্যাল ফোরাম–এর “Democratization of Information: Focus on Libraries” কর্মশালায় গ্রন্থাগারসমূহের সামাজিক, প্রযুক্তিগত ও আর্থিক চ্যালেঞ্জ—যেমন বিশ্বায়ন, ডিজিটাল বিভাজন, তথ্যউৎসের পরিবর্তন ও সীমিত বাজেট—আলোচনার প্রধান বিষয় ছিল।

ফ্রি লাইব্রেরি অব ফিলাডেলফিয়ার দীর্ঘকালীন পরিচালক এলিয়ট শেলক্রট বলেন, “গণতন্ত্র একটি অবহিত জনগোষ্ঠীর ওপর নির্ভর করে। আর মানুষ সেই তথ্য কোথায় পাবে?—গ্রন্থাগারে।”Ryynänen, Mirja (n.d.). Democratization of Information: Information Literacy. http://docs.nigd.org/libraries/mumbai/reports/article-10.pdf

 আরো দেখুন 

 স্ব-শিক্ষাবাদ
 নাগরিক বিজ্ঞান
 গণতন্ত্রায়ন
 এনসাইক্লোপিডি
 আইডিয়াগোরাস
 মেধা সম্পদ
 বাণিজ্য গোপনীয়তা
 উইকিপিডিয়া এবং জ্ঞানের গণতন্ত্রীকরণ, ২০২১ সালের একটি জার্মান তথ্যচিত্র

 তথ্যসূত্র 

বিষয়শ্রেণী:জ্ঞান অর্থনীতি
বিষয়শ্রেণী:তথ্য বিপ্লব
বিষয়শ্রেণী:সাংস্কৃতিক বিশ্বায়ন